Aliaga (planta)

:*Iste articlo trata sobre a planta d'a familia d'as *Fabaceae* conoixita como *'Aliaga**, ta o municipio de [[Provincia de Teruel|Teruel]] se veiga **Aliaga**.''


En [[Aragón]], se conoix con o nombre chenerico d**'aliagas** (de l'[[Idioma arabe|arabe]] «''alyiláqa''») a un conchunto d'[[especie]]s diferents de [[planta]]s silvestres que perteneixen a la [[familia (biolochía)|familia]] ''[[Fabaceae]]'', que manifiestan como caracteristica comuna a todas ellas lo tener [[puncha]]s en abundancia en estando carents u cuasi carents de [[fuella]]s propiament ditas, u mesmo tenendo-las so que de manera temporal (p. ex. a l'inicio d'o creiximiento vechetativo primeral). Todas as especies que prenen ista denominación popular presentan, a demás, port herbacio u [[Arbusto|arbustivo]]. No se tracta pas d'una denominación concreta ta garra especie, sino que se reconoix con iste nombre a diferents especies de caracteristicas pareixidas.

En cheneral, per a suya abundancia en o paisache aragonés, as especies que mas a ormino se gosan identificar con iste nombre son ''[[Calicotome spinosa]]'' y ''[[Genista scorpius]]'', anque ocasionalment se gosa documentar ista denominación ta bel altras especies de caracteristicas semellants. As extensions de terrén pobladas per eixemplars d'iste tipo de plantas reciben o nombre popular d'«aliagars», «allagars» u «aliacars», todas tres en función d'a variant d'o nombre ta la planta que siga predominadera en cada lugar d'a cheografía. Os [[fruito]]s d'as aliagas, como en todas as ''Fabaceae'', son [[tabiella]]s.

==Fitonimia==
Anque lo [[fitonimia aragonesa|fitonimo]] «aliaga» se documenta en buena cosa d'o territorio aragonés, existen altras variants como «**aliaca**», que sería conservadera con a [[Oclusivas xordas intervocalicas|consonant xorda intervocalica]], isto ye no sonorizadera, en correspondencia con a orichen [[Idioma arabe|arabe]] d'a parola (dimanaría d'«''alyiláqa''», forma dialectal hispanica de l'arabe cheneral «''alǧawláqa''»). A forma «aliaca» se documenta en puestos como [[Oto]] y [[Broto]], y [[Vió]] y [[Nerín]] (vals de [[Val de Broto|Broto]] y [[Val de Vió|Vió]] respectivament, en [[Sobrarbe]]) en a zona tradicionalment mas conservadera con iste tipo de casos consonanticos, sin presentar por ixo garra anomalía. Una variant d'iste termín tamién conservadera d'a consonant xorda, «**allaca**», se documenta en [[Pandicosa]] ([[Alto Galligo]]), [[Fanlo]] y [[Sercué]] ([[Val de Vió]], Sobrarbe, en convivencia con «aliaca») en zona tradicionalment conservadera con as consonants oclusivas xordas en posición intervocalica, pero tamién en [[Almudévar]], [[Agüero]] y [[Santolaria de Galligo]] ([[Plana de Uesca]]) en zona tradicionalment sonorizadera ta istes casos consonanticos.

A forma «**allaga**», equivalent sonorizada de l'anterior, se documenta con muita variedat de lugars, toz ellos destribuidos en zonas tradicionalment sonorizaderas ta la -K-, pero cheograficament deseparadas de maniera que no puede establir-se garra relación territorial d'entre ellas. Se diz «allaga» mas que mas en [[aragonés ribagorzano|Ribagorza]]	 (documentando-se sin problema en lugars tan dispersos por ixa comarca como [[Campo (Uesca)|Campo]], [[Capella]] y [[Benás]]), en [[Pallaruelo de Monclús]] ([[val d'A Fueva]], Sobrarbe), en [[Guaso]] y [[A Espunya]] ([[val d'a Cinca]], Sobrarbe) pero tamién se fa significativo trobar-la en [[Luesia]], [[Sos d'o Rei Catolico|Sos]], [[Exeya d'os Caballers]] y [[Malpica d'Arba]] en [[Cinco Villas]], y sobretot en [[Echo]] en a [[Chacetania]], en l'estremo oposau d'o dominio lingüistico [[Idioma aragonés|aragonés]]. Se documenta tamién ista forma en localidaz d'o [[Semontano de Balbastro]] ([[Nocito]], [[Rodellar]]) y d'o sud de l'Alto Galligo ([[Borrés]]). En [[aragonés ansotano|Ansó]] (Chacetania) se i ye puesto documentar una forma disonant d'ista zaguera, «**alliaga*'», coexistindo con *allaga* y *aliaga* mas chenerals.

== Ditos y mazadas ==
**«cuando l’aliaga florece el hambre crece y cuando bachoca a tos en toca»*.
**«cuan l’allaga florez a fambre crez, cuan bachoca repica e toca e cuan escafla ya se'n pasa»*.
**«cuan l’allaga florexe a fambre amanexe»*

==Imáchens==
<gallery>
Imachen:Genista scorpius00.jpg|Aliagar (matullar d'aliagas)
Imachen:Genista scorpius.jpg|Detalle d'as [[flor]]s en *G. scorpius*
Imachen:Genista scorpius1.jpg
Imachen:Ginestraspinosa.jpeg|*C. spinosa''


## Referencias

## Se veiga tamién
*Brinzón
*Chinesta